CELEX: C2006/060/47
Language: el
Date: 2006-03-11 00:00:00
Title: Υπόθεση C-2/06: Αίτηση για την έκδοση προδικαστικής αποφάσεως που υπέβαλε το Finanzgericht de Hambourg (Γερμανία) με διάταξη της  21ης Νοεμβρίου 2005  στην υπόθεση Kempter KG κατά Hauptzollamt Hamburg-Jonas

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/25
            
         Αίτηση για την έκδοση προδικαστικής αποφάσεως που υπέβαλε το Finanzgericht de Hambourg (Γερμανία) με διάταξη της 21ης Νοεμβρίου 2005 στην υπόθεση Kempter KG κατά Hauptzollamt Hamburg-Jonas
   (Υπόθεση C-2/06)
   (2006/C 60/47)
   Γλώσσα διαδικασίας: η γερμανική
   Με διάταξη της 21ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 4 Ιανουαρίου 2005, το Bundesverwaltungsgericht (Γερμανία) στο πλαίσιο της διαφοράς μεταξύ Kempter KG και Hauptzollamt Hamburg-Jonas, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               Προϋποθέτει ο έλεγχος και η διόρθωση απρόσβλητης διοικητικής αποφάσεως προκειμένου να ληφθεί υπόψη η ερμηνεία των σχετικών διατάξεων του κοινοτικού δικαίου, στην οποία προέβη εν τω μεταξύ το Δικαστήριο των Ευρωπαϊκών Κοινοτήτων, ότι ο ενδιαφερόμενος προσέβαλε τη διοικητική απόφαση ενώπιον των εθνικών δικαστηρίων επικαλούμενος το κοινοτικό δίκαιο;
            
         
               2)
            
            
               Υφίσταται χρονικός περιορισμός για την υποβολή αιτήσεως για έλεγχο και διόρθωση αντίθετης προς το κοινοτικό δίκαιο διοικητικής αποφάσεως η οποία έχει καταστεί απρόσβλητη, πέραν των προϋποθέσεων που διατύπωσε το ΔΕΚ με την απόφασή του της 13.1.2004 — C-453/00 –, για λόγους αναγόμενους σε ιεραρχικώς υπερκείμενους κανόνες του κοινοτικού δικαίου;